
 La proiectul de hotărâre privind aprobarea Strategiei de dezvoltare a serviciilor sociale  pentru perioada 2020-2025   și a  Planului  anual de acţiune pentru  dezvoltarea serviciilor sociale la nivelul comunei Băneasa, județul Constanța

[bookmark: _Hlk34140811]Compartimentul de asistenţă socială, organizat la nivel local în cadrul Biroului de Asistență socială, Registru Agricol, Relatii publice, Secretariat , registratura Arhivă are responsabilitatea creării, menţinerii şi dezvoltării serviciilor sociale cu caracter primar, în funcţie de nevoile sociale identificate, cu scopul prioritar de susţinere a funcţionalităţii sociale a persoanei în mediul propriu de viaţă, familial şi comunitar și este acreditat ca furnizor de servicii sociale , să acorde servicii sociale  în conformitate cu prevederile art 112 din legea nr. 292/2011 a asistentei sociale si a Legii nr 197/2012 privind asigurarea calității în domeniul serviciilor sociale, cu modificările și completările ulterioare conform Certificatului de acreditare seria AF, nr. 006160 al Ministrului Muncii și Justiției Sociale din data de 24.10.2019 pentru acordarea de servicii de asistență comunitară cod  8899CZ-PN-V.
Urmare a modificărilor intervenite în nevoile sociale ale populaţiei localităţii, în comportamentul general al locuitorilor şi în legislaţia naţională în domeniul asistenţei sociale, se impune elaborarea unei strategii de dezvoltare a serviciilor sociale acordate de către Biroul Asistenta Sociala, Registru agricol,Relatii publice, Secretariat, registratura, arhiva  din cadrul aparatului de specialitate al Primarului comunei Băneasa, județul Constanta, pentru perioada  2020-2025 şi a unui Plan de acţiune elaborat în conformitate cu aceasta. 
Serviciile sociale reprezintă o componentă a sistemului de protecţie socială, aceasta din urmă fiind un obiectiv impus atenţiei în cadrul proceselor de promovare a incluziunii sociale. Strategia de dezvoltare a serviciilor sociale conţine cel puţin următoarele informaţii: obiectivul general şi obiectivele specifice, planul de implementare a strategiei, responsabilităţi şi termene de realizare, sursele de finanţare şi bugetul estimat. 
 Elaborarea strategiei locale de dezvoltare a serviciilor sociale se fundamentează pe informaţiile colectate de Compartiment în exercitarea atribuţiilor prevăzute de H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal. 
Scopul elaborării strategiei este acela de a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a şomerilor, a pensionarilor, precum şi a altor categorii de persoane defavorizate din comuna Băneasa. 
    Serviciile sociale reprezintă unul din pilonii importanţi ai sprijinului pentru incluziunea socială a grupurilor vulnerabile și îşi vor demonstra eficacitatea atât timp cât relaţia dintre „nevoile grupurilor vulnerabile - oferirea de servicii sociale“ va fi echilibrată, generând un răspuns complex şi integrat în care misiunea serviciilor sociale se regăseşte sub umbrela incluziunii sociale. 
In conformitate cu prevederile  art.112 din Legea nr.292/2011 a asistenței sociale, ale  prevederile H.G. nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cele ale HG nr. 324/2019 privind aprobarea Normelor metodologice privind organizarea, functionarea și finnațarea activității de asistență medical comunitară, precum și dispozițiile art. 129 alin.(2) lit.”d”, alin.(7) lit.b) din ORDONANŢĂ DE URGENŢĂ nr. 57 din 3 iulie 2019 privind Codul administrative, supunem spre analiză şi dezbatere  proiectul de hotarare pe care vă rugăm să-l aprobaţi în forma prezentata. 

